Giraldus Cambrensis
Giraldus Cambrensis, sive Giraldus de Barri, fuit clericus, aulicus, historicus temporis sui. Natus est e stirpe Normannocambrica ad Manorbier agri Penbrochiensis anno 1145/1146. Anno enim 1165, "adolescens ... et quasi vicesimum aetatis suae tunc annum adimplens", Giraldus Parisiis scientiis liberalibus studebat quo tempore princeps Philippus natus est. Anno 1184, factus est capellanus regis Anglorum Henrici II; secutus est Iohannem sine terra, regis filium, qui Hiberniam expugnavit anno 1185; comitatus est Balduino Exoniensi itinere Cambrico anno 1188. Voluit episcopus fieri Meneviensis, sed frustra. Mortuus est anno circiter 1223. Iam ante Iacobum Macpherson mentionem fecerat de poeta Ossiano.